User talk:SheikhAziz4040

Cholistani Traditional Foods
چولستانی روایتی کھابے ۔ طاقت اور توانائی میں چولستانی کھانوں کا کوئی جوڑ نہیں ۔💥 تحریر و تحقیق شیخ عزیز الرحمن ۔ انسانی بقا کے لیے کھانا زندگی کا اہم جزو ہے اور اگر توانائی اور طاقت سے بھرپور کھانا مل جائے تو انسان کی صحت کے ساتھ ساتھ اس کی عقل بھی تیز ہو جاتی ہے ۔دنیا بھر میں کھانے کے عظیم الشان فیسٹیول منعقد کیے جاتے ہیں جیسے پاکستان میں پشاور کے کھانے لاہوری کھانے افغانستان کے کھانے مشہور ہیں اسی طرح سابق ریاست بہاولپور میں موجود عظیم الشان صحرائے چولستان کی علیحدہ سے روایات ہیں اور یہاں پر مختلف خوش نما دیدہ زیب اور طاقت سے بھرپور خود رو بوٹیاں اور پودوں سے تیار کیے گئے کھانے دنیا بھر میں اپنی مثال اپ ہیں اگر ہم نیٹ پر سرچ کریں تو پوری ویکیپیڈیا اور دیگر گوگل پر بھی چولستانی کھانوں کے بارے میں کوئی معلومات دستیاب نہیں ہیں اس سلسلے میں روزنامہ پاکستان کے لیے میں نے رخت سفر باندھا اور چولستان کے اندرون جا کر ان کھانوں کے بارے میں قدیمی روہیلوں سے معلومات حاصل کی جو ہمارے قائرین اور خصوصا کھانے سے دلدادہ افراد کی توجہ اور دلچسپی کے لیے بیان کی جا رہی ہیں کہیں چھوٹے سائز کی روٹی پکتی ہوگی تو کہیں دنیا میں بڑے بڑے تنوروں پر بڑی روٹیاں پکائی جاتی ہیں مگر چولستان میں تیار کی گئی روٹی کی شکل میں جو روٹی تیار کی جاتی ہے اسے" گوگی" کہا جاتا ہے یہ ایک بسکٹ نما بڑے سائز کی روٹی ہوتی ہے جو ریت کے دباؤ میں 40 منٹ تک گرم اگ اور ریت کے اثر سے پک کر تیار ہوتی ہے یہ صدیوں پرانی روایات ہیں کہ جب جہاد پر نکلا جاتا تھا تو یہی روٹی کی شکل میں گوگی کر کے ساتھ باندھ دی جاتی تھی تاکہ بھوک کی صورت میں کھائی جا سکے چولستان کا ایک مشہور کلام پیلو پکیاں وے اپ نے سنا ہی ہوگا ۔مگر جس شخصیت نے پیلو پکیاں پر یہ شاعری کر کے اور اس کو بھرپور طریقے سے عوام کے دلچسپی کے لیے فراہم کیا تو درحقیقت" پیلو" ایک ایسے میٹھے چھوٹے پھل کا نام ہے جو ایک جال کی صورت میں چولستان میں پیدا ہوتا ہے اورعام طور پر اسے کھایا جاتا ہے اسی طرح چولستان کی مشہور ڈش "پھگوسی " ہے جو ایک چھوٹے سے پودے سے حاصل ہوتی ہے اور "پھگوسی" کا استعمال طبی طور پر بھی زبردست اور حیرت انگیز نتائج کا حامل ہے اسی طرح" سنگریاں" کھانے میں دلچسپ غذا کے طور پر پکائی جاتی ہیں سنگریاں "قدرتی طور پر ایک کانٹے دار درخت کا پھل ہیں جیسے کیکر ہوتا ہے اسی ٹائپ میں سنگریاں تیار ہوتی ہیں چولستان میں جب بارشیں اتی ہیں تو قدرتی طور پر یہاں پر زمین سے" کھمبیاں" نمودار ہوتی ہیں جس کو مشروم کے طور پر دنیا جانتی ہیں یہ چولستان میں جب قدرتی طور پر پیدا ہوتی ہے تو یہ وٹامن سے بھرپور اور خوبصورت غذا کے طور پر سامنے اتی ہیں اسی طرح ساون کے مہینے میں بارشوں کے بعد جب چولستان میں حبس پیدا ہو جاتا ہے تو اسی حبس میں ایک اور غذا "سیٹوں" نکلتا ہے جو کھانے کے لیے انتہائی لذیذ ہوتا ہے چولستان میں ہمارے ایک کاشتکار دوست محمد عمران لاڑ نے مجھے بتایا کہ چولستان کی جتنی بھی قدرتی غذائیں ہیں یہ مزاجا خشک ہوتی ہیں اور اس میں عام کھانوں کی نسبت زیادہ گھی یا ائل استعمال کیا جاتا  ہے جب یہ جا کر تیار ہوتی ہیں  دیسی گھی کے بارے میں اگر ہم بات کریں تو دیسی گھی کا ایک اپنا مزاج ہے اور یہ صحت کے لیے انتہائی فائدے مند ہے لیکن اگر چولستانی گاؤ کا دیسی گھی دستیاب ہو جائے سبحان اللہ اس دیسی گھی  میں عام دیسی گھی کی نسبت زیادہ پروٹینز اورK2 وٹامن بھی شامل ہوتا ہے چولستانی گائیں  کی خوراک  عام خوراک سے ہٹ کر ہے اور اسی سلسلے میں ان کے دودھ سے تیار کیا گیا دیسی گھی اپنی مثال اپ ہوتا ہے چولستانی کھانوں  میں سب سے اہم ڈش "چولستانی بکرا" ہے جو چربی اور الائشوں سے پاک اور مختلف قسم کا گوشت ہوتا ہے چولستانی بکرے سارا دن گھومتے پھرتے رہتے ہیں اور قدرتی جڑی بوٹیاں کھا کر اپنا پیٹ بھرتے ہیں اس لیے ان کے گوشت کے مزاج بھی عام بکروں سے مختلف ہوتا ہے غذائیت لحمیات اور پروٹین کے حوالے سے چولستانی بکرے کا کوئی جوڑ نہیں ہے ۔چولستانی علاقوں میں میٹھے کی ڈش کے طور پر سب سے زیادہ "کھیر بھت "پکایا جاتا ہے جو ایک منفرد ڈش ہے اور زیادہ تر یہ گڑ کے ساتھ بنائی جاتی ہے جس میں چاول گڑ اور گھی اور دودھ کا استعمال کیا جاتا ہے جبکہ اس میں مختلف  میوہ جات بھی ڈالے جاتے ہیں جس سے یہ میں انتہائی لذیذ بھت تیار ہوتا ہے اسی طرح اگر ہم بات کریں تو یہاں پر چولستان کی مخصوص ڈش کھیپ اور کھپولے کی ڈش پکائی جاتی ہے یہ شکل میں سبزی مونگرے کی شکل کے ہوتے ہیں لیکن غذائیت اور کھانے میں منفرد ہوتے ہیں چولستان کی مخصوص ڈشوں میں ایک ڈیش پھلیلے کے سالن کی بھی ہے یہ پھیلیلے مختلف جگہوں پر پائے جاتے ہیں جن سے سالن تیار کیا ہوتا ہے جاتا ہے  چولستان کی ابادی کا دارومدار بارشوں پر ہے کیونکہ وہاں پر پانی کی انتہائی قلت ہے اور جب بارشیں ہوتی ہیں تو یہاں پر چھوٹی موٹی فصلیں بھی تیار ہو جاتی ہیں چولستان میں پیدا ہونے والے "کریلی جو کریلے کی ایک شکل ہے اور ایک ٹنڈی "جو ٹنڈے کی ایک شکل ساخت میں ہے لیکن نسبتا حجم میں یہ کریلا اور ٹینڈے سے چھوٹی سائز میں پیدا ہوتے ہیں اور اس سلسلے میں جب تحقیق کے گئی تو پتہ چلا کہ یہ کریلی اور ٹینڈی بغیر بیج کے کیسے کاشت ہوئی تو اس سلسلے میں پتہ چلا کہ اسمانی پرواز کرنے والے پرندے شہروں سے اور گرد و نواز سے جب ٹینڈے اور کریلے کے بیج کھا کر پرواز کرتے ہوئے چولستان سے گزرتے ہیں تو وہ اپنی بیٹھ  چولستان کے ریتلے علاقوں میں گرا دیتے ہیں اور بعد میں جب بارش اتی ہے تو یہاں سے چھوٹے چھوٹے سائز کے کریلے اور ٹینڈے جنہیں مقامی زبان میں کریلی اور ٹینڈی کہا جاتا ہے نمودار ہو جاتے ہیں جو کھانے میں بھی انتہائی لذیذ ہوتے ہیں چولستان میں پیدا ہونے والی مختلف کھانوں کی ڈشوں میں ایک اہم ڈش ترین" کہریں" کے پودے کی ہے اس میں دو قسم کے ائٹم پیدا ہوتے ہیں جس میں "کیریں" کے ڈیلے پیدا ہوتے ہیں جو عام طور پر اچار کے استعمال میں اتے ہیں اور اس سے بہترین خوش ذائقہ اچار بنایا جاتا ہے جبکہ اس کے پھولوں کو سالن کے طور پر پکایا جاتا ہے بلوچستان کے علاقوں میں بنائی جانے والی ایک اہم ڈش ثوبت کو قدیم چولستان میں بھی بھرپور طریقے سے پکایا جاتا ہے اور اس لذیذ ڈش میں جب چولستانی بکرے کا گوشت شامل کیا جاتا ہے تو اس کا ذائقہ مزید بہتر ہو جاتا ہے ۔لاکھوں ایکڑ پر محیط چولستان میں مختلف لوگوں کا ذریعہ معاش صرف اور صرف مویشی پالنا ہے جن میں سب سے زیادہ تعداد اونٹوں کی ہے جبکہ بڑی تعداد میں گائیں بھی پالی جاتی ہیں چولستان میں مقیم روہیلے ہمیشہ ہی اونٹنی کا دودھ پی کر جوان ہوئے ہیں اونٹنی کے دودھ میں وٹامنز کی تعداد عام دودھ کی نسبت زیادہ ہوتی ہے اور خصوصا چولستان میں پلنے والے اونٹنیوں کی خوراک قدرتی پودے اور نباتات ہوتے ہیں جس کی وجہ سے ان کے دودھ میں مزید طاقت اور فرحت شامل ہو جاتی ہے چولستان اور اس کے نزدیکی علاقوں میں جہاں جہاں کھانے کے شوقین افراد رہتے ہیں تو ان کو معلوم ہوگا کہ چولستان میں ساگ کے ساتھ ساتھ باجرے کے اٹے سے تیار کردہ ڈھوڈا  اور چاول کے اٹے سے تیار کرنے کے لیے" چلڑا"" پکایا جاتا ہے جو انتہائی لذیذ اور خوش نما ائٹم ہے جو وٹامن سے بھی بھرپور ہے اسی طرح چولستان میں سرائیکی وسیب کے علاقوں کی طرح سویوں کے طور پر ہاتھوں سے تیار کیے گئے" جووڑے" وٹے جاتے ہیں  پھر انہیں سکھایا جاتا ہے اور پھر ان کو دیسی گھی اور گڑ کے ساتھ تیار کر کر بہترین سویوں کی طرز پر پکایا جاتا ہے جو کھانے میں تو لذیذ ہیں ہی مگر ٹریڈیشنل فوڈ ائٹم کے طور پر دنیا بھر میں مانے جاتے ہیں ۔اسی طرح بڑے بڑے شہروں میں چولستانی کڑھائی کے نام پر کڑاہی گوشت فروخت کیا جاتا ہے حالانکہ ان چولستانی کڑھائی کے ہوٹلوں میں قطعی طور پر چولستانی بکرے کا گوشت استعمال  نہیں کیا جاتا ۔تو ہم اگر چولستانی بکرے کی کڑائی گوشت کھا جائے تو اس کا ذائقہ عام بکروں کی نسبت مختلف ہوگا ۔مقام کلچر کے فروغ اور یہاں کے لوگوں کے ذرائع امدنی کو اضافہ کرنے کے لیے ضروری ہے کہ چولستان ایک کھانوں پر مشتمل ڈشز کو عالمی طور پر مشہور کیا جائے اور اس سلسلے میں حکومت پاکستان اور متعلقہ وزارتیں اپنا کردار احسن طریقے سے انجام دیں۔ SheikhAziz4040 (talk) 07:40, 29 March 2024 (UTC)